《藩伯王道服张宪周枉过草庐》
明代·温纯

老我归来学种瓜，干旄今到故人家。剡溪不尽王猷兴，渭水何劳传望槎。

久借甘棠临绿墅，相逢投辖对黄花。欲为十日平原饮，忽漫车尘望渐赊。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。